**Ծառայության նկարագիր**

|  |  |
| --- | --- |
| Անվանում | Ֆիզիկական անձանց թ**իկնապահի և պահնորդի որակավորման տրամադրում։** |
| Արդյունք | **Թիկնապահի և պահնորդի որակավորման վկայական։**  Որակավորման ստուգման բացասական արդյունք։ |
| Դիմումատու | Ֆիզիկական անձ։ |
| Ծառայության  տեսակ | Ծառայությունը մատուցվում է թղթային եղանակով։ |
| Ներկայացման  ենթակա  տեղեկատվություն | Ֆիզիկական անձը թիկնապահի և պահնորդի որակավորման ստուգմանը մասնակցելու համար ՀՀ ՆԳՆ [հաշվառման-քննական ծառայությունների մատուցման, թույլտվությունների և լիցենզավորման](https://mia.gov.am/%d5%b6%d5%a1%d5%ad%d5%a1%d6%80%d5%a1%d6%80%d5%b8%d6%82%d5%a9%d5%b5%d5%b8%d6%82%d5%b6/%d5%af%d5%a1%d5%bc%d5%b8%d6%82%d6%81%d5%be%d5%a1%d5%ae%d6%84-%d6%87-%d5%a1%d5%b7%d5%ad%d5%a1%d5%bf%d5%a1%d5%af%d5%a1%d5%a6%d5%b4/#4093c8dbca53aa3ce) վարչություն է ներկայացնում՝   1. դիմում, 2. անձը հաստատող փաստաթուղթ և դրա պատճեն, 3. համապատասխան մասնագիտական կրթության վերաբերյալ ավարտական փաստաթուղթ` դիպլոմ կամ մասնագիտական պատրաստվածության, վերապատրաստման և որակավորման բարձրացման դասընթացներ ավարտած լինելու վերաբերյալ համապատասխան փաստաթուղթ (վկայական, հավաստագիր և այլն), 4. պարտադիր զինվորական ծառայություն անցած լինելու կամ պարտադիր զինվորական ծառայությունից օրենքով սահմանված կարգով ազատված լինելու կամ պարտադիր զինվորական ծառայության զորակոչից օրենքով սահմանված կարգով տարկետում ստանալու վերաբերյալ համապատասխան փաստաթղթեր, 5. 2 լուսանկար՝ 3x4 չափսի։   Ֆիզիկական անձի կողմից թիկնապահի և պահնորդի որակավորման ստուգմանը մասնակցելու դիմումում կամ կից փաստաթղթերում ոչ էական թերությունների (վրիպակների, ոչ իրավաբանական անճշտությունների, թվաբանական սխալների և նման այլ բացթողումների) առկայության, ինչպես նաև փաստաթղթերը թերի լինելու դեպքում առաջարկում է դիմումատուին հինգ աշխատանքային օրվա ընթացքում վերացնել թերությունները։ |
| **Կոնտակտային**  **տվյալներ** | **Հեռախոս՝ 011 563952, 011 546297**  **Կայք՝** [**e-request.am**](https://e-request.am/hy) |
| Գործընթաց | Ֆիզիկական անձինք ներկայանում են **ՀՀ ներքին գործերի նախարարություն,** ներկայացնում համապատասխան փաստաթղթեր, այնուհետև կատարվում են փաստաթղթերի, ամբողջականության և դրանց բովանդակության, ինչպես նաև ծառայության բնույթից ելնելով այլ ստուգումներ։  Հանձնաժողովը կազմում է որակավորման ստուգման թեստավորման հարցաշարեր և թեստավորման առաջադրանքները` ըստ թիկնապահի և պահնորդի մասնագիտությունների։  Թեկնածուն որակավորման ստուգման արդյունքները կարող է բողոքարկել օրենքով սահմանված կարգով:  Որակավորման ստուգումից բացասական գնահատական ստացած թեկնածուն կարող է հաջորդ որակավորման ստուգմանը մասնակցել վերջին անգամ որակավորման ստուգմանը մասնակցելու օրվանից ոչ շուտ, քան երկու ամիս հետո:  Հանձնաժողովը որակավորման ստուգման դրական գնահատականների հիման վրա ընդունում է որոշում թեկնածուներին որակավորման ստուգման վկայականներ տալու մասին: |
| Ծառայության  վճար | Նախատեսված չէ։ |
| Վճարում | Նախատեսված չէ։ |
| Կարգավորումներ | «Լիցենզավորման մասին» օրենք։  **«Մասնավոր պահնորդական գործունեության մասին» օրենք։**  «Թիկնապահի և պահնորդի որակավորման ստուգման կարգը սահմանելու մասին» 2012 թվականի դեկտեմբերի 27-ի ՀՀ կառավարության 1671-Ն որոշում։ |
| Բողոքարկման ընթացակարգ | Որակավորման ստուգման արդյունքները կարող է բողոքարկվել վերադասության կարգով, ինչպես նաև դատական կարգով: |